3. การประกอบธุรกิจของแต่ละผลิตภัณฑ์

ลักษณะของผลิตภัณฑ์หรือบริการของบริษัท

บริษัทประกอบธุรกิจทางด้านสิ่งพิมพ์ ผลิตและจำหน่ายหนังสือพิมพ์จีนรายวัน “ตงฮั้วยิดป่อ”
ที่ประกอบด้วยเนื้อหาสาระทุกประเภท ทั้งข่าวในประเทศและข่าวต่างประเทศ
ข่าวเศรษฐกิจและการเงิน ข่าวธุรกิจ ข่าวการเมือง ตลอดจนสารคดี ความรู้ และเรื่องสั้นต่างๆ
ฯลฯ เสนอข่าวที่รวดเร็วทันเหตุการณ์เป็นสำคัญ ความเที่ยงตรงของข่าวสารและข้อมูลความรู้
รวมทั้งสำนวนการเขียนและภาษาที่ถูกต้อง ชัดเจนเข้าใจง่าย
โดยมีทีมงานของกองบรรณาธิการที่มีความรู้และประสบการณ์มานาน ทำให้หนังสือพิมพ์ตงฮั้วยิดป่อ
เป็นหนังสือพิมพ์ที่มียอดผู้อ่านหนังสือพิมพ์จีนสูงสุดในปัจจุบัน

บริษัทร่วม บริษัท ตงฮั้ว คอนสตาร์ จำกัด

ลักษณะของผลิตภัณฑ์

  เป็นบริษัทที่ดำเนินธุรกิจบริการในด้านต่าง ๆ ดังนี้

  - การออกแบบ ตกแต่งและการก่อสร้างคูหาในงาน EXHIBITION

  - การก่อสร้างและออกแบบตกแต่งภายใน

  - การออกแบบโชว์รูม และจุดโชว์สินค้าตามความต้องการ

  - การทำป้ายโฆษณาประชาสัมพันธ์นอกสถานที่

  - การจัดกิจกรรมและรับปรึกษาโครงการต่าง ๆ

บริษัท ธนวัฒน์ประกันภัย จำกัด

ลักษณะของผลิตภัณฑ์

เป็นบริษัทที่ดำเนินธุรกิจทางด้านประกันวินาศภัยทุกประเภท ดังรายละเอียดต่อไปนี้

1. การประกันภัยอัคคีภัย ให้ความคุ้มครองที่อยู่อาศัย อาคาร โรงงาน คอนโดมิเนียม
และทรัพย์สินอื่น ๆ ในกรณีที่เกิดความเสียหาย

2. การประกันภัยขนส่งสินค้าทางทะเล และการขนส่ง เป็นความคุ้มครองถึงธุรกิจการนำเข้า
และส่งออกคุ้มครองความเสียหายของสินค้าจากอุบัติเหตุ
สูญหายหรือเสียหายจากอุบัติเหตุจากภัยธรรมชาติ
ที่มีสาเหตุภายนอกและเป็นเหตุการณ์ที่ไม่คาดหมายในระหว่างทำการขนส่ง

3. การประกันภัยรถยนต์

4. การประกันภัยเบ็ดเตล็ด เป็นการคุ้มครองความเสียหายต่อชีวิต และทรัพย์สิน
อันมีสาเหตุมาจากการเกิดอุบัติเหตุ

การตลาดและภาวะการแข่งขัน

ด้านสิ่งพิมพ์ ปัจจุบันมีผู้ประกอบกิจการธุรกิจหนังสือพิมพ์จีนซึ่งเป็นคู่แข่งประมาณ 6 ฉบับ
แต่เนื่องจากผู้ประกอบกิจการธุรกิจหนังสือพิมพ์จีนฉบับอื่น ๆ
ยังดำเนินธุรกิจในรูปแบบเก่าและประกอบกิจการในรูปครอบครัว จึงทำให้บริษัทซึ่งเป็นบริษัทมหาชน
มีความได้เปรียบกว่าคู่แข่งหนังสือพิมพ์จีนฉบับอื่นทั้งด้านการพัฒนาการระดมบุคลากร ภาพพจน์
ซึ่งเป็นประโยชน์อย่างมากในการติดต่อกับลูกค้า
โดยเฉพาะบริษัทมีหลักในการดำเนินธุรกิจที่ตั้งมั่นอยู่ในคุณธรรม ทำหน้าที่สื่อมวลชนที่ดี
เสนอข่าวที่ถูกต้องน่าเชื่อถือ และพัฒนาเนื้อหาให้สอดคล้องกับความต้องการของประชาชนในขณะนั้น
ขณะเดียวกันพยายามที่จะนำหรือพัฒนาเทคโนโลยีใหม่ ๆ
เข้ามาประยุกต์ใช้เพื่อเพิ่มประสิทธิภาพของข่าวให้ทันต่อเหตุการณ์ พร้อม ๆ
ไปกับการควบคุมบริการให้ได้มาตราฐาน สิ่งพิมพ์ของบริษัทมีครอบคลุมเกือบทั่วทุกจังหวัดของประเทศ
ทำให้บริษัทมีส่วนแบ่งการตลาดของหนังสือพิมพ์จีนรายวันถึง 49.7% จากตลาดหนังสือพิมพ์จีนทั้งหมด

ลักษณะกลุ่มลูกค้าเป้าหมาย กลุ่มผู้อ่านหนังสือพิมพ์จีนส่วนใหญ่
ทั้งผู้ลงทุนชาวต่างชาติที่มาประจำในประเทศไทย นักท่องเที่ยว กลุ่มนักธุรกิจ เจ้าของกิจการ
นักศึกษา และประชาชนทั่วไป ที่สนใจในข้อมูลข่าวสาร หรือต้องการศึกษา
ในปีที่ผ่านมาลูกค้ารายใหญ่ 10 รายแรกของบริษัท คิดเป็นร้อยละ 64% ของรายได้สิ่งพิมพ์

บริษัทผลิตและจัดจำหน่ายสิ่งพิมพ์ โดยตรงให้แก่สมาชิก และผ่านผู้ค้าส่งหรือเอเย่นต์
เพื่อนำไปขายต่อให้ร้านค้าย่อย และลูกค้าปลีก โดยไม่มีการทำสัญญาระหว่างบริษัทและเอเย่นต์
ทั้งนี้เนื่องจากบริษัทมีการติดต่อกับเอเย่นต์และมีความสัมพันธ์ทางธุรกิจที่ดีกันมาเป็นระยะเวลานานแล้ว
ปัจจุบัน บริษัทมีเอเย่นต์ทั้งส่วนกลางและส่วนภูมิภาคทั่วประเทศจำนวนประมาณ 550 รายทั่วประเทศ
จึงถือว่าเป็นฐานการจำหน่ายที่สำคัญ โดยบริษัทได้ให้ส่วนลดสำหรับเอเย่นต์ตั้งแต่ 10%-30%
นอกจากนี้บริษัทมีการจำหน่ายให้กับกลุ่มสายการบิน กลุ่มโรงแรมต่างๆ
เพื่อให้บริการข้อมูลข่าวสารแก่ผู้อ่านได้อย่างทั่วถึง

ด้านโฆษณา เนื่องจากการโฆษณาในธุรกิจสิ่งพิมพ์มีการแข่งขันสูง
บริษัทมีนโยบายมุ่งเน้นถึงการบริการที่ดี รวมถึงนโยบายส่งเสริมการขายต่างๆ
พัฒนาและปรับปรุงรูปแบบให้ทันสมัยอยู่เสมอ
เพื่อสร้างสัมพันธภาพที่ดีและความประทับใจในบริการให้กับลูกค้าของบริษัท
โดยทีมฝ่ายขายของบริษัทซึ่งเป็นผู้ดูแลรับผิดชอบ ศึกษาความต้องการของลูกค้า
เพื่อลูกค้าจะมั่นใจได้ว่าผลิตภัณฑ์หรือบริการที่นำมาลงโฆษณากับบริษัท
ตรงตามจุดประสงค์ถึงผู้บริโภคกลุ่มเป้าหมายอย่างแน่นอน

ลักษณะลูกค้า ลูกค้าส่วนใหญ่จะพิจารณาเลือกโฆษณาประเภทสิ่งพิมพ์
เนื่องจากเป็นการลงทุนที่ใช้งบประมาณน้อยกว่าเมื่อเทียบกับสื่อโฆษณาประเภทอื่น
และเป็นสื่อโฆษณาที่สามารถเข้าถึงผู้บริโภคได้อย่างดีและรวดเร็ว ประเภทลูกค้า ได้แก่ บริษัท
ห้างร้าน สมาคม มูลนิธิ เอเย่นต์ซี่ ส่วนราชการ รัฐวิสาหกิจ และลูกค้าทั่ว ๆ ไป

การจัดหาผลิตภัณฑ์หรือบริการ

ด้านกำลังการผลิต บริษัทมีเครื่องพิมพ์ Web offset จำนวน 4 สายการผลิต
ซึ่งทำให้สามารถผลิตหนังสือพิมพ์ตงฮั้วได้ 35,000 ฉบับต่อชั่วโมง
ซึ่งคาดว่าจะยังเพียงพอต่อความต้องการจนถึงปี 2544

วัตถุดิบที่ใช้ในการผลิตสิ่งพิมพ์ ซึ่งได้แก่ กระดาษ หมึกพิมพ์ หมีกพิมพ์ เพลท เคมีภัณฑ์ ฯลฯ
ซึ่งวัตถุดิบหลักที่ใช้ในการผลิตคือ กระดาษ จะมีการเปลี่ยนแปลงระดับราคาขึ้นลงไม่แน่นอน
เนื่องจากราคาตลาดโลกอ้างอิง
โดยปัจจุบันการซื้อกระดาษสามารถสั่งซื้อได้ทั้งภายในประเทศและนำเข้าจากต่างประเทศ
ไม่จำเป็นต้องผูกขาดกับผู้จำหน่ายรายใดรายหนึ่ง สำหรับวัตถุดิบอื่นๆ ที่ใช้ในการผลิต
ซึ่งเทียบมูลค่าแล้วไม่สูงมากนัก บริษัทฯ ได้สั่งซื้อจากตัวแทนในประเทศไทยทั้งหมด
มีตัวแทนจำหน่ายโดยทั่วไป บริษัทฯ มิได้มีการจัดทำสัญญาผูกพันการจัดซื้อวัตถุดิบ
เนื่องจากสามารถจัดหาแหล่งวัตถุดิบที่สามารถเจรจาต่อรองได้ อย่างไรก็ตาม
ปัจจัยในการพิจารณาการจัดซื้อแต่ละครั้ง บริษัท จะพิจารณาถึงราคากระดาษและคุณภาพเป็นสำคัญ
ในปีที่ผ่านมา สัดส่วนในการสั่งซื้อกระดาษมีดังนี้

+---------------------------------+------------------------------------+
| ประเทศ                          | สัดส่วนการซื้อ %                       |
+---------------------------------+------------------------------------+
|  ไทย                            | 35                                 |
+---------------------------------+------------------------------------+
| แคนนาดา                         | 65                                 |
+---------------------------------+------------------------------------+

กระบวนการผลิตไม่มีผลกระทบต่อสิ่งแวดล้อม